Yritystukityöryhmä

Aika 27.2.2018 klo 17.00 – 19.35

Paikka Säätytalo, sali 23

Osallistujat Kansaedustaja Mauri Pekkarinen, Keskustan eduskuntaryhmä, puheenjohtaja

Kansanedustaja Hanna Sarkkinen, Vasemmistoliiton eduskuntaryhmä

Kansanedustaja Peter Östman, Kristillisdemokraattinen eduskuntaryhmä

Kansanedustaja Harri Jaskari, Kokoomuksen eduskuntaryhmä

Kansanedustaja Kaj Turunen, Sinisten eduskuntaryhmä

Kansanedustaja Lauri Ihalainen, Sosialidemokraattinen eduskuntaryhmä

Kansanedustaja Emma Kari, Vihreä eduskuntaryhmä

Kansanedustaja Mats Nylund, Ruotsalainen eduskuntaryhmä

Osastopäällikkö Terhi Järvikare, valtiovarainministeriö

Osastopäällikkö Ilona Lundström, työ- ja elinkeinoministeriö

Erityisasiantuntija Pasi Ovaska, liikenne- ja viestintäministeriö

Metsäneuvos Marja Hilska-Aaltonen, maa- ja metsätalousministeriö

*Pysyvät asiantuntijat:*

Ekonomisti Petri Malinen, Suomen Yrittäjät

Johtaja Jouni Hakala, Elinkeinoelämän keskusliitto ry

Edunvalvontajohtaja Perttu Pyykkönen, MTK ry

Johtava energia-asiantuntija Jouni Punnonen, Metsäteollisuus ry

Kansainvälisten asioiden asiantuntija Pia Björkbacka, SAK

Ylijohtaja Anni Huhtala, VATT

*Asiantuntija:*

Lainsäädäntöneuvos Leo Parkkonen, valtiovarainministeriö

Erityisavustaja Jukka Ihanus, työ- ja elinkeinoministeriö

*Sihteeristö:*Olli Koski; työ- ja elinkeinoministeriö
Reetta Varjonen-Ollus; valtiovarainministeriö

1. Kokouksen avaus ja edellisten kokousten pöytäkirjojen hyväksyminen

Kansanedustaja Pekkarinen avasi kokouksen. Hyväksyttiin asialista ja kahden edellisen kokouksen 15.2. ja 20.2 pöytäkirjat.

1. Verotukien käsittely

Jatkettiin verotukilistan läpikäymistä. Todettiin, että jo käsitellyt tuet on mahdollista nostaa uudelleen käsittelyyn, kunnes kokonaisuudesta on sovittu. Todettiin pyydetyt lisäselvitykset saapuneiksi.

Työryhmä pyysi lisäselvitystä verotukilistan kohdista 3.13 *Eräiden voitonjakoerien verovapaus 5 000 euroon asti* sekä metsätalouden harjoittamiseen liittyvistä tuista.

Päätettiin, että sihteeristö muotoilee kohtaan 2.17 *Yrityksen sukupolvenvaihdokseen liittyvät verotuet* kirjauksen huojennuksen kehittämisestä.

Sovittiin, että puolueet voivat toimittaa käsittelyyn jäävien verotukien ja suorien tukien (ns. siniset tuet) A-osan pisteytykset. Osa puolueista on jo toimittanut pisteytyksensä.

Seuraavassa kokouksessa jatketaan verotukien käsittelyä.

1. Suorien tukien käsittely

Suoria tukia ei ehditty käsitellä.

1. Jatkotyön linjaaminen

Seuraavan 2.3. pidettävän kokouksen ajankohtaa aikaistettiin alkamaan jo klo 8. Sovittiin lisäkokouksista 6.3. klo 16.00 ja 15.3. klo 8.00.

TEM tiedottaa 28.2. että tuloksia on odotettavissa maaliskuun aikana.

1. Kokouksen päättäminen

Puheenjohtaja päätti kokouksen klo 19.35.

Mauri Pekkarinen Reetta Varjonen-Ollus

Puheenjohtaja Sihteeri